CELEX: 32022R0149
Language: da
Date: 2022-02-03 00:00:00
Title: Rådets forordning (EU) 2022/149 af 3. februar 2022 om ændring af forordning (EU) nr. 101/2011 om restriktive foranstaltninger over for visse personer, enheder og organer på baggrund af situationen i Tunesien

4.2.2022   
               
               
                  DA
               
               
                  Den Europæiske Unions Tidende
               
               
                  L 25/7
               
            
         RÅDETS FORORDNING (EU) 2022/149
         af 3. februar 2022
         om ændring af forordning (EU) nr. 101/2011 om restriktive foranstaltninger over for visse personer, enheder og organer på baggrund af situationen i Tunesien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2011/72/FUSP af 31. januar 2011 om restriktive foranstaltninger over for visse personer og enheder på baggrund af situationen i Tunesien (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) nr. 101/2011 (2) gennemfører en indefrysning af aktiver i medfør af afgørelse 2011/72/FUSP over for visse personer og enheder, der er identificeret som ansvarlige for uretmæssig tilegnelse af den tunesiske stats midler.
                  
               
                     (2)
                  
                  
                     Den 3. februar 2022 vedtog Rådet afgørelse (FUSP) 2022/154 (3) om ændring af afgørelse 2011/72/FUSP for så vidt angår de betingelser, hvorpå en afdød persons pengemidler fortsat kan indefryses.
                  
               
                     (3)
                  
                  
                     Nævnte ændring falder ind under traktatens anvendelsesområde, og lovgivning på EU-plan er derfor nødvendig for dens gennemførelse, navnlig med henblik på at sikre en ensartet anvendelse i alle medlemsstater.
                  
               
                     (4)
                  
                  
                     Rådets forordning (EU) nr. 101/2011 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) nr. 101/2011 foretages følgende ændringer:
            
                        1)
                     
                     
                        Følgende artikel indsættes:
                        
                           »Artikel 2a
                           Hvis en person, der er opført på listen i bilag I, afgår ved døden, gælder følgende:
                           
                                       a)
                                    
                                    
                                       Hvis der inden den pågældende persons dødsfald er afsagt en straffedom over for vedkommende for uretmæssig tilegnelse af statsmidler, indefryses de pengemidler og økonomiske ressourcer, der tilhørte denne person, eller som vedkommende ejede, besad eller kontrollerede, fortsat, indtil retskendelser om inddrivelse af de uretmæssigt tilegnede statsmidler og betaling af bøder er fuldbyrdet.
                                    
                                 
                                       b)
                                    
                                    
                                       Hvis der ikke inden den pågældende persons dødsfald er afsagt en sådan straffedom over for vedkommende, indefryses de pengemidler og økonomiske ressourcer, der tilhørte denne person, eller som vedkommende ejede, besad eller kontrollerede, fortsat i et rimeligt tidsrum, jf. dog artikel 12, stk. 5. Hvis der inden for dette tidsrum anlægges et civilt eller administrativt søgsmål med henblik på inddrivelse af uretmæssigt tilegnede statsmidler, forbliver de pengemidler og økonomiske ressourcer, der tilhørte denne person, eller som vedkommende ejede, besad eller kontrollerede, indefrosset, indtil søgsmålet afvises, eller, hvis søgsmålet tages til følge, indtil rettens afgørelse om inddrivelse af de uretmæssigt tilegnede midler er fuldbyrdet.«
                                    
                                 
                     
                  
                        2)
                     
                     
                        I artikel 12 tilføjes følgende stykke:
                        
                           »5.   Rådet ændrer om nødvendigt listen i bilag I, når det fastslår, at betingelserne i artikel 2a for at opretholde indefrysningen af pengemidler og økonomiske ressourcer, som tilhørte den afdøde person, eller som vedkommende ejede, besad eller kontrollerede, ikke længere er opfyldt.«
                        
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EUT L 28 af 2.2.2011, s. 62.
         
            (2)  Rådets forordning (EU) nr. 101/2011 af 4. februar 2011 om restriktive foranstaltninger over for visse personer, enheder og organer på baggrund af situationen i Tunesien (EUT L 31 af 5.2.2011, s. 1).
         
            (3)  Rådets afgørelse (FUSP) 2022/154 af 3. februar 2022 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (se side 2022/154 i denne EUT).